ગેંગ રેપની ગંભીર ફરિયાદના સત્ય સાથે પીડિતાની જીંદગીનું વજૂદ છે. તો, ત્રણ આક્ષેપિતોની પણ જીંદગી-શાખનો સવાલ છે. પોલીસ તપાસ મુજબ, બ્રેક-અપ થયાં પછી ગૌરવ અને પીડિતા મળ્યાં, પિઝા ખાધાં, ઝઘડ્યા પણ ખરાં! છેવટે, ગેંગ રેપની ફરિયાદ થઈ છે. પીડિતાએ આપેલા 164 નિવેદન મુજબની તપાસ ક્રાઈમ બ્રાન્ચની ફરજ છે. તો, કોઈ નિર્દોષ ફસાઈ ન જાય તે ‘સામાજીક ફરજ’ છે. વિરોધાભાસની સ્થિતિ વચ્ચે ક્રાઈમ બ્રાન્ચ ‘કાયદા પ્રત્યેનો વિશ્વાસ’ પ્રસ્થાપિત કરવા હવે વૈજ્ઞાનિક તપાસના માર્ગે ચાલી છે. સત્ય શું નીકળશે? તે તો સમય જ બતાવશે.